
ΤΕΥΧΟΣ ΔΕΥΤΕΡΟ 


Αρ 


. Φύλλου 3039 


ΑΠΟΦΑΣΕΙΣ 

Αριθμ. αττόφ. 759/22-6 -2018 

Έγκριση Κανονισμού Προγράμματος Μεταπτυ¬ 
χιακών ΣπουδώντουΤμήματος Επικοινωνίας και 
Μέσων Μαζικής Ενημέρωσης του ΕΚΠΑ, με τίτλο 
«Δημοσιογραφία και Νέα Μέσα». 

Η ΣΥΓΚΛΗΤΟΣ ΤΟΥ ΕΘΝΙΚΟΥ ΚΑΙ 
ΚΑΠΟΔΙΣΤΡΙΑΚΟΥ ΠΑΝΕΠΙΣΤΗΜΙΟΥ ΑΘΗΝΩΝ 

Λαμβάνοντας υπόψη: 

1. τις διατάξεις του ν. 4485/2017 «Οργάνωση και Λει¬ 
τουργία της ανώτατης εκπαίδευσης, ρυθμίσεις για την 
έρευνα και άλλες διατάξεις» (ΦΕΚ Α 114), και ειδικότερα 
τα άρθρα 30 έως και 37,45 και 85, 

2. την υπ' αριθμ. 163204/Ζ1 /29-9-2017 εγκύκλιο του 
Υπουργείου Παιδείας, Έρευνας και Θρησκευμάτων, 

3. την υπ' αριθμ. 216772/Ζ1/8-12-2017 υπουργική 
απόφαση (ΦΕΚ 4334/12-12-2017, τ.Β') με τίτλο «Τρόπος 
κατάρτισης του αναλυτικού προϋπολογισμού λειτουρ¬ 
γίας και της έκθεσης βιωσιμότητας των Προγραμμάτων 
Μεταπτυχιακών Σπουδών», 

4. τις παραγράφους 7 και 8 του άρθρου 19 και την παρ. 
3α του άρθρου 42 του ν.4521 «Ίδρυση Πανεπιστημίου 
Δυτικής Αττικής και άλλες διατάξεις», 

5. τις παραγράφους 1 και 5 του άρθρου 101 του 
ν. 4547/2018 (ΦΕΚ ΑΊ 02), 

6. τις διατάξεις του ν.4009/2011 «Δομή, λειτουργία, 
διασφάλιση της ποιότητας των σπουδών και διεθνοποίη¬ 
ση των ανωτάτων εκπαιδευτικών ιδρυμάτων (ΦΕΚ Α' 195), 
όπως τροποποιήθηκαν και ισχύουν, 

7. τις διατάξεις του ν.4386/2016 «Ρυθμίσεις για την 
έρευνα και άλλες διατάξεις» (ΦΕΚ Α'83), όπως τροπο¬ 
ποιήθηκαν και ισχύουν, 

8. το π.δ. 85/31 -5-2013 (ΦΕΚ ΑΊ 24) «Ιδρυση, μετονο- 
μασία, ανασυγκρότηση Σχολών και ίδρυση Τμήματος 
στο Εθνικό και Καποδιστριακό Πανεπιστήμιο Αθηνών», 

9. Τις διατάξεις του ν. 3374/2005 και ιδίως τα άρθρα 14 
και 15 (ΦΕΚ 189, τ. Α', 02-08-2005) «Διασφάλιση της ποι¬ 
ότητας στην ανώτατη εκπαίδευση. Σύστημα μεταφοράς 
και συσσώρευσης πιστωτικών μονάδων - Παράρτημα 
διπλώματος» όπως τροποποιήθηκε και ισχύει, 

ΙΟ.Το απόσπασμα πρακτικού της Συνέλευσης του 
Τμήματος Επικοινωνίας και ΜΜΕ του ΕΚΠΑ (συνεδρία¬ 
ση 20/2/2018), 

11 .Το απόσπασμα πρακτικού της Επιτροπής Μεταπτυ¬ 
χιακών Σπουδών του ΕΚΠΑ (2η συνεδρίαση 2-3-2018), 


12. Το απόσπασμα πρακτικού της Συγκλήτου του ΕΚΠΑ 
(12η συνεδρία 16-3-2018), 

13. το γεγονός ότι με την παρούσα δεν προκαλείται 
δαπάνη εις βάρους του κρατικού προϋπολογισμού, 
αποφασίζουμε: 

την έγκριση του Κανονισμού του Προγράμματος Με¬ 
ταπτυχιακών Σπουδών τουΤμήματος Επικοινωνίας και 
Μέσων Μαζικής Ενημέρωσης του ΕΚΠΑ, με τίτλο «Δη¬ 
μοσιογραφία και Νέα Μέσα», από το ακαδημαϊκό έτος 
2018-2019, ως ακολούθως: 

Άρθρο 1 

ΔΟΜΗΤΟΥ ΠΜΣ 

1.1 Από το ακαδημαϊκό έτος 2018-2019 στο Τμήμα 
Επικοινωνίας και Μέσων Μαζικής Ενημέρωσης (ΕΜΜΕ) 
της Σχολής Οικονομικών και Πολιτικών Επιστημών 
του Εθνικού και Καποδιστριακού Πανεπιστημίου Αθη¬ 
νών λειτουργεί Πρόγραμμα Μεταπτυχιακών Σπουδών 
(ΠΜΣ) με τίτλο «Δημοσιογραφία και Νέα Μέσα» (Μ.5ε. ίη 
_ΙουΐΎΐ3ΐί5ΐη 3ηά Νθνν ΜθιΦβ), σύμφωνα με τις διατάξεις 
του ν. 4485/2017 και βάσει της υπ' αριθμόν 16/3/2018 
απόφασης της Συγκλήτου του Ιδρύματος και της από 
υπ' αριθμόν 20/2/2018 απόφασης της Συνέλευσης του 
Τμήματος. 

Με τον παρόντα Κανονισμό ρυθμίζονται τα θέματα 
που αφορούν τις σπουδές και την απονομή τίτλου με¬ 
ταπτυχιακού επιπέδου στο ανωτέρω ΠΜΣ. 

1.2 Οι στόχοι του ΠΜΣ «Δημοσιογραφία και Νέα Μέσα» 
είναι η προετοιμασία αποφοίτων υψηλού επιπέδου για 
απασχόληση σε φορείς του δημόσιου και ιδιωτικού το¬ 
μέα ή και σε θέσεις διεθνούς εκπροσώπησης της χώρας 
(ιδιαίτερα στο πλαίσιο της Ευρωπαϊκής Ένωσης) και η 
προετοιμασία για μεταπτυχιακές σπουδές διδακτορι¬ 
κού επιπέδου ή/και για ερευνητικές δραστηριότητες στο 
πεδίο της επικοινωνίας σε ιδρύματα του εσωτερικού ή 
του εξωτερικού. 

1.3 Το ΠΜΣ στη «Δημοσιογραφία και Νέα Μέσα» συν¬ 
δέεται άμεσα με το προπτυχιακό πρόγραμμα του Τμή¬ 
ματος ΕΜΜΕ του Πανεπιστημίου Αθηνών. Η δομή και το 
περιεχόμενο του προτεινόμενου ΠΜΣ προκύπτουν από 
την εμπειρία λειτουργίας του προπτυχιακού προγράμμα¬ 
τος σπουδών, καθώς και τη λειτουργία του υφιστάμενου 
ΠΜΣ του Τμήματος, για την οργάνωση του δε ελήφθησαν 
υπόψη τα εξής: 

α) οι τρέχουσες εξελίξεις στο συναφές επιστημονικό 
πεδίο, εξελίξεις οι οποίες οδηγούν σε διεπιστημονικού 

τύπου προσεγγίσεις των φαινομένων της δημοσιογρα¬ 
φίας, των μέσων ενημέρωσης και των νέων τεχνολογιών, 
μέσα σε ένα ευρύτερο επικοινωνιακό πλαίσιο. 

β) η συνάφεια του προγράμματος με τις εξελίξεις και 
τις ανάγκες στην παραγωγή, την ανάπτυξη και την αγορά 
εργασίας, 

γ) η εκδήλωση ενδιαφέροντος από πτυχιούχους του 
Τμήματος και γενικώς νέους επιστήμονες και ερευνητές 
να εξειδικευθούν στο συγκεκριμένο πεδίο της Επικοινω¬ 
νίας και των ΜΜΕ, 

δ) η γενικότερη επίδραση του προγράμματος στην 
ελληνική κοινωνία μέσα από την προβολή και διάχυση 
των μέχρι σήμερα αποτελεσμάτων του. 

Άρθρο 2 

ΚΑΝΟΝΕΣ ΛΕΙΤΟΥΡΓΙΑΣ ΤΟΥ ΠΜΣ 

2.1. Η χρονική διάρκεια φοίτησης στο ΠΜΣ «Δημοσιο¬ 
γραφία και Νέα Μέσα» που οδηγεί στη λήψη Διπλώμα¬ 
τος Μεταπτυχιακών Σπουδών (ΔΜΣ) ορίζεται σε τρία (3) 
ακαδημαϊκά εξάμηνα, στα οποία περιλαμβάνεται και ο 
χρόνος εκπόνησης διπλωματικής εργασίας. 

Τα μαθήματα αρχίζουν έωςτο πρώτο δεκαπενθήμερο 
του Οκτωβρίου για το χειμερινό εξάμηνο και έως το πρώ¬ 
το δεκαπενθήμερο Φεβρουάριου για το εαρινό εξάμηνο 
και ολοκληρώνονται στις 31 Ιανουάριου και 30 Μαΐου 
αντίστοιχα. Μετάθεση των ημερομηνιών αυτών γίνεται 
σύμφωνα με τις αποφάσεις της Συγκλήτου και της Συ¬ 
νέλευσης του Τμήματος. 

2.1.1. Η ανώτατη χρονική διάρκεια για την απόκτηση 
του μεταπτυχιακού διπλώματος δεν υπερβαίνει τα τέσ¬ 
σερα (4) ακαδημαϊκά εξάμηνα. Σε περίπτωση υπέρβασης 
αυτού του χρονικού ορίου ο μεταπτυχιακός φοιτητής 
διαγράφεται κατόπιν απόφασης της Συνέλευσης του 
Τμήματος. 

2.1.2. Κάθε μεταπτυχιακός φοιτητής έχειτο δικαίωμα 
να ζητήσει άπαξ, σε εξαιρετικές περιπτώσεις, άδεια ανα¬ 
στολής της παρακολούθησης των μαθημάτων ή της εκ¬ 
πόνησης της μεταπτυχιακής διπλωματικής εργασίας, με 
αιτιολογημένη αίτηση του. Η χορήγηση της αναστολής 
αποφασίζεται από τη Συνέλευση Τμήματος. Η αναστο¬ 
λή δεν μπορεί να είναι μεγαλύτερης διάρκειας του ενός 
ακαδημαϊκού έτους. Η ελάχιστη δε διάρκεια αναστολής 
της ιδιότητας του/της, δεν μπορεί να είναι μικρότερη του 
ενός ακαδημαϊκού εξαμήνου. Ο χρόνος διακοπής της 
παρακολούθησηςτου ΠΜΣ του μεταπτυχιακού φοιτητή 
δεν υπολογίζεται στη χρονική διάρκεια της φοίτησης. 

2.2 Επανάληψη της παρακολούθησης σημαίνει υπο¬ 
χρεωτική παρακολούθηση όλων των διαλέξεων του 
μαθήματος, το οποίο ο/η φοιτητής/τρια δεν έχει ολο¬ 
κληρώσει με επιτυχία. 

Άρθρο 3 

ΟΡΓΑΝΑ ΠΜΣ 

3.1. Η Συντονιστική Επιτροπή (ΣΕ) του ΠΜΣ: απαρτί¬ 
ζεται από πέντε (5) μέλη ΔΕΠ του Τμήματος, που έχουν 
αναλάβει μεταπτυχιακό έργο και εκλέγονται από τη Συ¬ 
νέλευση του Τμήματος για διετή θητεία.Τα μέλη της ΣΕ 
δεν δικαιούνται επιπλέον αμοιβή ή αποζημίωση για τη 
συμμετοχή τους στην επιτροπή. Πρόεδρος της ΣΕ είναι ο 
Διευθυντήςτου ΠΜΣ, ο οποίος ορίζεται από τη Συνέλευ¬ 
ση μεταξύ των μελών της ΣΕ. Η θητεία του Προέδρου της 


ΣΕ μπορεί να ανανεωθεί μία φορά. Η ΣΕ είναι αρμόδια για 
την παρακολούθηση και τον συντονισμό της λειτουργίας 
του προγράμματος και: 

• Εισηγείται στη Συνέλευση την κατανομή του διδακτι¬ 
κού έργου μεταξύ των διδασκόντων του ΠΜΣ. 

• Ορίζει τον επιβλέποντα και τα μέλη της τριμελούς επι¬ 
τροπής εξέτασης διπλωματικών εργασιών, ο ορισμός της 
οποίας επικυρώνεται από τη Συνέλευση του Τμήματος. 

• Εξετάζει φοιτητικά θέματα όπως αιτήσεις αναστολής 
φοίτησης, παράτασης σπουδών, αναγνώρισης μαθημά¬ 
των από προηγούμενη μεταπτυχιακή εκπαίδευση, αντι¬ 
κατάστασης μαθημάτων του παρόντος Προγράμματος 
με μαθήματα άλλων Μεταπτυχιακών Προγραμμάτων, και 
εισηγείται σχετικά στη Συνέλευση του Τμήματος. 

■ Με εξουσιοδότηση της Συνέλευσης του Τμήματος 
εγκρίνει τις δαπάνες του Π ΜΣ και θα πιστοποιεί τη σχέ¬ 
ση εκπαιδευτικών αναγκών του προγράμματος με τις 
εκάστοτε αιτούμενες δαπάνες. 

• Σε συνεργασία και υπό την τελική έγκριση της Συνέ¬ 
λευση του Τμήματος συντονίζει και εποπτεύει το ΠΜΣ, 
εισηγούμενη για την αποτελεσματικότερη οργάνωση 
και λειτουργία του. 

• Εισηγείται προς τη Συνέλευση του Τμήματος για την 
απόδοση πιστωτικών μονάδων σε κάθε εκπαιδευτική 
δραστηριότητα του Προγράμματος. 

• Οργανώνει και επιβλέπει τη διαδικασία επιλογής φοι¬ 
τητών του Π.Μ.Σ. 

• Αξιολογεί και επανεξετάζει τη λειτουργία του Π.Μ.Σ., 
εισηγείται δε στη Συνέλευση του Τμήματος την ενδεχό¬ 
μενη τροποποίηση του περιεχομένου του αντίστοιχου 
Προγράμματος. 

• Σε άμεση συνεργασία με τον Διευθυντή, συμβάλλει 
στην ετήσια σύνταξη έκθεσης σχετικά με την πορεία του 
Προγράμματος, όπου περιλαμβάνεται η αξιολόγηση του 
ως προς το επιστημονικό περιεχόμενο, την οργάνωση, τη 
διοικητική στήριξη και τη διδασκαλία, χρησιμοποιώντας 
κάθε διαθέσιμο στοιχείο, συμπεριλαμβανόμενης και της 
αξιολόγησης των φοιτητών. Η έκθεση για την πορεία του 
Προγράμματος περιλαμβάνει και τον αντίστοιχο οικονο¬ 
μικό απολογισμό. 

3.2.0 Διευθυντήςτου ΠΜΣ και ο Αναπληρωτής του: Ο 
Διευθυντής του Π ΜΣ είναι μέλος ΔΕΠ πρώτης βαθμίδας 
ή της βαθμίδαςτου αναπληρωτή, του ιδίου ή συναφούς 
γνωστικού αντικειμένου με το γνωστικό αντικείμενο του 
ΠΜΣ. Επιπλέον, είναι μέλος και ΠρόεδροςτηςΣΕ. Ορίζε¬ 
ται μαζί με τον Αναπληρωτή του, με απόφαση Συνέλευ¬ 
σης του Τμήματος. 

Ο Διευθυντής του ΠΜΣ εισηγείται στα αρμόδια όργανα 
του Ιδρύματος για κάθε θέμα που αφορά την αποτελε¬ 
σματική λειτουργία του προγράμματος. Ο Διευθυντής 
δεν μπορεί να έχει περισσότερες από δύο (2) συνεχό¬ 
μενες θητείες και δεν δικαιούται επιπλέον αμοιβή για το 
διοικητικό του έργο ως Διευθυντή. Έχει τις ακόλουθες 
αρμοδιότητες: 

• Συγκαλεί σε συνεδρίαση τη ΣΕ. 

• Καταρτίζειτην ημερήσια διάταξη των εν λόγω συνε¬ 
δριάσεων, λαμβάνοντας υπόψη εισηγήσεις των μελών 
και οργάνων του ΠΜΣ. 

• Ορίζει εκλογές για την αναπλήρωση μελών επιτρο¬ 
πών λόγω κένωσης θέσης. 

• Συγκροτεί ειδικές επιτροπές για τη μελέτη ή/και 
διεκπεραίωση συγκεκριμένων θεμάτων. 

• Έχει την ευθύνη σύνταξης του προϋπολογισμού και 
απολογισμού του Προγράμματος, τους οποίους υποβάλ¬ 
λει στη Συνέλευση για έγκριση. 

• Είναι υπεύθυνος για την παρακολούθηση της εκτέλε¬ 
σης του προϋπολογισμού και για την έκδοση των εντο¬ 
λών πληρωμής των σχετικών δαπανών. 

• Κατά τη λήξη της θητείας του, καθώς και της ΣΕ, συ¬ 
ντάσσει αναλυτικό απολογισμό του ερευνητικού και 
εκπαιδευτικού έργου του ΠΜΣ, καθώς και των λοιπών 
δραστηριοτήτων του, με στόχο την αναβάθμιση των 
σπουδών, την καλύτερη αξιοποίηση του ανθρώπινου 
δυναμικού, τη βελτιστοποίηση των υφιστάμενων υποδο¬ 
μών και την κοινωνικά επωφελή χρήση των διαθέσιμων 
πόρων του ΠΜΣ. 

Ο Αναπληρωτής Διευθυντής του ΠΜΣ είναι Καθηγητής 
ή Αναπληρωτής Καθηγητής και εκπληρώνει τα καθήκο¬ 
ντα του Διευθυντή σε περίπτωση απουσίας του. 

3.3. Κατά τα λοιπά οι αρμοδιότητες των οργάνων των 
μεταπτυχιακών προγραμμάτων σπουδών καθορίζονται 
από το ν.4485/2017. 

Άρθρο 4 

ΤΡΟΠΟΣ ΕΙΣΑΓΩΓΗΣ ΚΑΙ ΑΡΙΘΜΟΣ ΕΙΣΑΚΤΕΩΝ 

4.1 Κάθε ακαδημαϊκό έτος και εντός του εαρινού εξα¬ 
μήνου, προκηρύσσεται ο προβλεπόμενος αριθμός θέσε¬ 
ων μεταπτυχιακών φοιτητών για το ΠΜΣ. Η προκήρυξη 
αναρτάται στην ιστοσελίδα του Πανεπιστημίου και του 
Τμήματος. Το χρονικό διάστημα υποβολής των αιτήσε¬ 
ων μετά των σχετικών δικαιολογητικών είναι διάρκειας 
τουλάχιστον ενός μηνάς. 

4.2 Στο ΠΜΣ γίνονται δεκτοί πτυχιούχοι Α.Ε.Ι. της ημε¬ 
δαπής (συμπεριλαμβανομένων των ισοτίμων με αυτά 
εκπαιδευτικών ιδρυμάτων) ή ομοταγών αναγνωρισμένων 
ιδρυμάτων της αλλοδαπής και ειδικότερα υποψήφιοι που 
διαθέτουν πτυχίο Σχολών ή Τμημάτων Επικοινωνίας, Πολι¬ 
τισμού, Δημοσιογραφίας και ΜΜΕ, Φιλοσοφικών, Κοινωνι¬ 
κών, Νομικών Οικονομικών και Ανθρωπιστικών Επιστημών, 
καθώς και των Επιστημών της Αγωγής. Μπορεί, επίσης, να 
γίνει δεκτός υποψήφιος από οποιοδήποτεΤμήμα ή Σχολή 
Ανώτατης Παιδείας ύστερα από σχετική εισήγηση της Σ.Ε. 
και αιτιολογημένη απόφαση της Συνέλευσης. 

4.3. Γίνονται δεκτές αιτήσεις πτυχιούχων που ο βαθμός 
του πτυχίου (ή του πιστοποιητικού) είναι τουλάχιστον 
έξι (6) (με τα αναγκαία πιστοποιητικά ισοτιμίας από τον 
ΔΟΑΤΑΠ όταν πρόκειται για πτυχίο ξένου ΑΕΙ). Η Συνέ¬ 
λευση τουΤμήματος με ειδικά αιτιολογημένη απόφαση 
της μπορεί να κάνει δεκτές αιτήσεις υποψηφίων, οι οποί¬ 
οι δεν έχουν λάβει στο πτυχίο το βαθμό έξι (6), εφόσον 
αυτοί διαθέτουν (α) δεύτερο πτυχίο ή μεταπτυχιακό τίτλο 
ή (β) αξιόλογο συγγραφικό, ερευνητικό έργο ή αξιόλογη 
επαγγελματική εμπειρία σε τομείς συναφείς με αυτούς 
του ΠΜΣ, ή (γ) διαθέτουν συνδυασμό περισσοτέρων από 
τα πρόσθετα αυτά προσόντα. Οι πρόσθετες προϋποθέ¬ 
σεις πρέπει να πληρούνται κατά το χρόνο κατάθεσης της 
αίτησης του υποψηφίου. 

4.4.0 ανώτατος ετήσιος αριθμός εισακτέων στο ΠΜΣ 
ορίζεται σε δεκαέξι (16). Εισάγονται επίσης ισοβαθμή- 
σαντες στην τελευταία θέση και ως ισοβαθμία θεωρείται 


η βαθμολογική διαφορά έως 0,5 του βαθμού κατάταξης 
με τον τελευταίο επιτυχόντα. Ο υπολογισμός των μορίων 
κατάταξης των υποψηφίων του ΠΜΣ γίνεται με βάση τον 
παρακάτω πίνακα: 


Παράμετρος 

Συμμετοχή στο 
βαθμό κατάταξης 

Βαθμός Πτυχίου 

30% 

Μεταπτυχιακά 

5% 

Ξένες Γλώσσες 

5% 

Εργασιακή Εμπειρία 

10% 

Δημοσιεύσεις 

20% 

Προφορική εξέταση 

30% 


4.5 Στην αίτηση υποψηφιότητας ο υποψήφιος υποβάλ¬ 
λει αναλυτική έκθεση των λόγων του ενδιαφέροντος του 
για το ΠΜΣ.Τα δικαιολογητικά που πρέπει να προσκομί¬ 
σουν οι υποψήφιοι με την αίτηση τους είναι: 

(1) βιογραφικό σημείωμα 

(2) αντίγραφο πτυχίου 

(3) αντίγραφο τυχόν άλλου τίτλου σπουδών 

(4) αντίγραφο της πτυχιακής ή διπλωματικής εργασίας 
που τυχόν έχουν εκπονήσει για την απόκτηση του υπο- 
βαλλομένου τίτλου σπουδών 

(5) πιστοποιητικό αναλυτικής βαθμολογίας για τις 
σπουδές, για τις οποίες υποβάλλουν τίτλο σπουδών 

(6) αντίγραφα άλλων εργασιών που έχουν τυχόν υπο¬ 
βάλει κατά την διάρκεια των σπουδών, για τις οποίες 
υποβάλλουν τίτλο σπουδών, εφ' όσον αυτές έχουν βαθ¬ 
μολογηθεί 

(7) αντίγραφα τυχόν ερευνητικών εργασιών που έχουν 
εκπονήσει, με σχετική βεβαίωση ή πιστοποιητικό για την 
αποδοχή της εργασίας 

(8) πτυχία των γλωσσών Αγγλικής, Γαλλικής ή Γερμα¬ 
νικής επιπέδου τουλάχιστον 01 (ή άλλα έγγραφα που 
πιστοποιούν τουλάχιστον ισοδύναμο επίπεδο γνώσης 
της γλώσσας, όπως ιδίως απολυτήριο ξενόγλωσσου 
σχολείου, πτυχίο του αντίστοιχου τμήματος φιλολογίας 
ελληνικού Α.Ε.Ι. ή πτυχίο αλλοδαπού Α.Ε.Ι.) 

(9) πιστοποιητικό επάρκειας στην ελληνική γλώσσα, 
προκειμένου για αλλοδαπούς 

(10) πιστοποιητικά ή βεβαιώσεις για το τυχόν συγγρα¬ 
φικό έργο ή την επαγγελματική εμπειρία τους, ιδίως εφ' 
όσον υποβάλλουν αίτηση βάσει του άρθρου 4 παρ. 3 
εδάφιο 2 του παρόντος 

(11) δύο συστατικές επιστολές, εκτός από τους πτυχι- 
ούχους του Τμήματος Επικοινωνίας και ΜΜΕ του ΕΚΠΑ 

4.6 Η διαδικασία της επιλογής των υποψηφίων πραγ¬ 
ματοποιείται σε δύο στάδια: 

(1) Στο πρώτο στάδιο οι υποψήφιοι αξιολογούνται με 
κριτήρια την επίδοση στις σπουδές τους, την επιστημο¬ 
νική πληρότητα και ωριμότητα, καθώς και τις προοπτικές 
της ακαδημαϊκής τους εξέλιξης, που προκύπτουν από τα 
ανωτέρω στοιχεία και τις γνώσεις ξένων γλωσσών που 
διαθέτουν, όπως τα προσόντα αυτά προκύπτουν από τα 
προσκομιζόμενα δικαιολογητικά. Με βάση τα κριτήρια 
αυτά καταρτίζεται πίνακας αξιολογικής κατάταξης των 
υποψηφίων κατά φθίνουσα σειρά. 

2) Στο δεύτερο στάδιο, οι υποψήφιοι που προηγούνται 
στον ανωτέρω πίνακα καλούνται, σε αριθμό ίσο με το 
διπλάσιο του αριθμού των προκηρυσσομένων θέσεων, 
σε προσωπική συνέντευξη από μέλη της ΣΕ του Π.Μ.Σ, ή 
με τους διδάσκοντες που ορίζονται από αυτήν, βάσει της 
οποίας κρίνονται τα ενδιαφέροντα και η γενική ικανότη¬ 
τα των υποψηφίων να ανταπεξέλθουν στις απαιτήσεις 
του Π.Μ.Σ. Ειδικότερα, η απόδοση των υποψηφίων στην 
προφορική συνέντευξη αξιολογείται με κριτήριο (α) την 
αναλυτική σκέψη και την ικανότητα των υποψηφίων για 
προσέγγιση, με τρόπο επιστημονικά τεκμηριωμένο και 
μεθοδολογικά συνεπή, θεμάτων συναφών με το γνω¬ 
στικό αντικείμενο του Π.Μ.Σ. και για ανάπτυξη σχετικής 
επιχειρηματολογίας, (β) τον βαθμό γνώσης εκ μέρους 
των υποψηφίων της σχετικής προβληματικής και της 
συναφούς βιβλιογραφίας και (γ) την εγγύτητα των επι¬ 
στημονικών και επαγγελματικών ενδιαφερόντων των 
υποψηφίων προς το αντικείμενο του Π.Μ.Σ. 

4.7. Η τελική κατάταξη των επιτυχόντων στο Π.Μ.Σ 
βασίζεται κατά 70% στην αξιολόγηση των προσόντων 
των υποψηφίων βάσει των προσκομιζομένων δικαιολο- 
γητικών και κατά 30% στην αξιολόγηση τους μέσω της 
προσωπικής συνέντευξης. 

4.8. Μέλη των κατηγοριών Ε.Ε.Π., Ε.ΔΙ.Π. και Ε.Τ.Ε.Π. 
του Εθνικού και Καποδιστριακού Πανεπιστημίου Αθη¬ 
νών μπορούν να εγγραφούν ως υπεράριθμοι στο Π.Μ.Σ., 
υπό τις προϋποθέσεις που θέτει το άρθρο 34 παρ. 8 
ν. 4485/2017. 

4.9 Η διαδικασία επιλογής των υποψηφίων ολοκλη¬ 
ρώνεται με απόφαση και ανακοίνωση της Συνέλευσης 
Τμήματος έως το τέλος Σεπτεμβρίου, προκειμένου να 
ληφθεί υπόψη και η βαθμολογία της εξεταστικής του 
Ιουνίου, όπου απαιτείται. 

Άρθρο 5 
ΦΟΙΤΗΣΗ 

5.1. Για να ολοκληρωθεί η φοίτηση τους, οι μεταπτυχια¬ 
κοί φοιτητές πρέπει να έχουν εξετασθεί επιτυχώς στα 
έξι υποχρεωτικά μαθήματα. Για την ολοκλήρωση του 
μεταπτυχιακού προγράμματος σπουδών απαιτούνται 
90 πιστωτικές μονάδες (Ε0Τ5) (κάθε μάθημα αποφέρει 
10 πιστωτικές μονάδες και η διπλωματική εργασία απο- 
φέρει 30 πιστωτικές μονάδες). Η διδασκαλία του κάθε 
μαθήματος είναι 3 ώρες την εβδομάδα χωρίς να συνυ¬ 
πολογίζονται τυχόν εργαστηριακές τους εφαρμογές. 

5.2. Τα μαθήματα εξετάζονται γραπτά ή προφορικά 
στο τέλος κάθε εξαμήνου, βάσει αντίστοιχου προγράμ¬ 
ματος που διαμορφώνει ο Διευθυντής σε συνεργασία 
με τη Σ.Ε., καθώς και τον/την Πρόεδρο του Τμήματος, 
ώστε να μην υπάρχουν επικαλύψεις με τις εξετάσεις 
προπτυχιακών μαθημάτων από τους διδάσκοντες. Στο 
βαθμό κάθε μαθήματος συνυπολογίζεται η αξιολόγη¬ 
ση επίδοσης κατά τη διάρκεια του εξαμήνου (εργασίες 
ή άλλες εκπαιδευτικές διαδικασίες, κατά την κρίση του 
διδάσκοντος). Η βαρύτητα των εργασιών κ.λπ. στον 
τελικό βαθμό ανακοινώνεται από τον διδάσκοντα κατά 
την έναρξη του εξαμήνου. 

5.3. Το τελευταίο (τρίτο) εξάμηνο είναι αφιερωμένο 
στη συγγραφή της διπλωματικής εργασίας. Με το τέλος 


του μεταπτυχιακού προγράμματος, ο κάθε μεταπτυχια¬ 
κός φοιτητής πρέπει να έχει ολοκληρώσει με επιτυχία τις 
εξετάσεις σε όλα τα μαθήματα που διδάχθηκε. Εντός της 
ανώτατης διάρκειας σπουδών που προβλέπεται στον πα¬ 
ρόντα Κανονισμό παρέχεται σε κάθε φοιτήτρια/φοιτητή 
η δυνατότητα να συμμετάσχει τρεις φορές στην εξέταση 
κάθε μαθήματος, υπό τις προϋποθέσεις που ορίζονται 
στον Κανονισμό, δηλαδή της κανονικής εγγραφής στο 
αντίστοιχο ακαδημαϊκό εξάμηνο φοίτησης με καταβολή 
του τέλους φοίτησης και της υποχρεωτικής παρακολού¬ 
θησης των παραδόσεων. Υπέρβαση αυτού του ορίου δεν 
επιτρέπεται. Η συμμετοχή σε εξέταση κατά την εξεταστι¬ 
κή περίοδο του Σεπτεμβρίου που ακολουθεί τη λήξη του 
δεύτερου ακαδημαϊκού έτους φοίτησης αποκλείεται. 

5.4. Για την ολοκλήρωση των σπουδών του ο μεταπτυ¬ 
χιακός φοιτητής οφείλει να έχει παραδώσει και εξεταστεί 
σε διπλωματική εργασία που έχει εκπονήσει έκτασης 
είκοσι χιλιάδων (20.000) περίπου λέξεων, την οποία θα 
έχει υποστηρίξει ενώπιον της τριμελούς εξεταστικής 
επιτροπής. 

5.5. Οι μεταπτυχιακοί φοιτητές πρέπει να παρακολου¬ 
θούν ανελλιπώς και υποχρεωτικά όλα τα μαθήματα του 
προγράμματος, σύμφωνα με τις οδηγίες που προβλέπο- 
νται στο πρόγραμμα σπουδών και να μετέχουν ενεργά 
στις συζητήσεις, παρουσιάσεις και λοιπές ερευνητικές 
δραστηριότητες του προγράμματος. Η παρουσία τους 
ελέγχεται από τον/την διδάσκοντα/ουσα και η επίδοση 
τους αξιολογείται διαρκώς από αυτόν/ην. Η υπέρβαση 
των τριών απουσιών σε κάθε μάθημα, σημαίνει απο¬ 
κλεισμό από τις εξετάσεις του αντίστοιχου μαθήματος 
και επανάληψη του. Εάν ο μεταπτυχιακός φοιτητής συ¬ 
γκεντρώνει περισσότερων των τριών (3) απουσιών θα 
πρέπει να παρακολουθήσει εκ νέου το μάθημα. Στην 
περίπτωση αυτή υπόκειται εκ νέου στην εξεταστική 
διαδικασία, οπότε αν και για δεύτερη φορά υπερβεί τις 
τρεις (3) απουσίες διαγράφεται από το πρόγραμμα. 

5.6. Οι φοιτητές/τριες είναι υποχρεωμένοι/νες να ενη¬ 
μερώνονται για όλες τις ανακοινώσεις που αναρτώνται 
στην ιστοσελίδα ανακοινώσεων μεταπτυχιακών σπου¬ 
δών τουΤμήματος και στην ιστοσελίδα του ΠΜΣ.Τα μα¬ 
θήματα αρχίζουν σύμφωνα με την ώρα που αναγράφε¬ 
ται στο ωρολόγιο πρόγραμμα. Σε έκτακτες περιπτώσεις 
αλλαγής, αναρτάται ξεχωριστή ανακοίνωση. Η χρήση 
των ιδρυματικών ηλεκτρονικών διευθύνσεων συνιστά 
έγκυρο τρόπο επικοινωνίας. 

5.7. Στο τέλος κάθε εξαμήνου οι φοιτητές απαντούν 
σε ερωτηματολόγιο αξιολόγησης της ύλης, της μεθόδου 
διδασκαλίας και του διδάσκοντος κάθε μαθήματος. Το 
ερωτηματολόγιο εγκρίνεται από τη Συνέλευση, έπειτα 
από εισήγηση της Σ.Ε. Τα συνθετικά συμπεράσματα των 
αξιολογήσεων συζητούνται στη Συνέλευση πριν το τέλος 
του ακαδημαϊκού έτους, με βάση σχετική εισήγηση του 
Διευθυντή. 

5.8. Όσον αφορά τη δυνατότητα παροχής υποτροφιών 
και εκπαιδευτικών δανείων σε μεταπτυχιακούς φοιτη¬ 
τές του παρόντος Προγράμματος, ισχύουν τα προβλε- 
πόμενα από τα άρθρα 54 ν. 4009/2011 και 35 παρ. 4 
ν. 4485/2017. 

Άρθρο 6 

ΠΡΟΓΡΑΜΜΑ ΣΠΟΥΔΩΝ 

6.1. Το παρόν Π.Μ.Σ. είναι πλήρους φοίτησης. Με την 
έναρξη του ΠΜΣ δημοσιεύεται και αναρτάται διαδικτυ¬ 
ακά ο Οδηγός Σπουδών του ΠΜΣ, ο οποίος επικαιροποι- 
είται τακτικά και τροποποιείται, όταν υπάρξει ανάγκη. Ο 
Οδηγός Σπουδών περιλαμβάνει, ιδίως, το πρόγραμμα 
μαθημάτων, τα ονοματεπώνυμα των διδασκόντων, τα 
δικαιώματα των μεταπτυχιακών φοιτητών τις υποχρεώ- 
σειςτους, καθώς καιπληροφορίεςγιατη λειτουργία των 
σπουδαστηρίων, των εργαστηρίων και της βιβλιοθήκης 
της Σχολής. 

6.2. Οι γλώσσες διδασκαλίας είναι η ελληνική ή/και η 
αγγλική. Η ευχέρεια διοργάνωσης ή συνδιοργάνωσης 
μεταπτυχιακών σπουδών αποκλειστικά ή εν μέρει στην 
αγγλική γλώσσα μπορεί να ρυθμισθεί, σύμφωνα με την 
παρ. 2 στ, του άρθρου 32 του ν. 4485/2017. 

6.3. Επίσης, η ΣΕ μπορεί να προτείνει ένα ή και περισ¬ 
σότερα μαθήματα να προσφέρονται διαμέσου διδασκα¬ 
λίας από απόσταση, εφόσον δεν υπερβαίνει το όριο που 
ορίζει ο ν.4485/2017. 

6.4. Η αξιολόγηση του Π.Μ.Σ. πραγματοποιείται σύμ¬ 
φωνα με τους κανόνες των άρθρων 32 παρ. 8 και 44 του 
ν. 4485/2017 και με βάση κάθε άλλη συναφή διάταξη. 

6.5. Το ΠΜΣ απονέμει τον τίτλο σπουδών: Δίπλωμα 
Μεταπτυχιακών Σπουδών (ΔΜΣ) «Δημοσιογραφία και 
Νέα Μέσα» (Μ.5ς. «ίη .ΙουιηθΝειη 3ηά Νθνν Μθάώ»). 

6.6. Η διδασκαλία του κάθε μαθήματος είναι 3 ώρες την 
εβδομάδα χωρίς να συνυπολογίζονται τυχόν εργαστη¬ 
ριακές εφαρμογές. Το πρόγραμμα μαθημάτων του ΠΜΣ 
κατανέμεται σε εξάμηνα και διαμορφώνεται ως εξής: 


Α' Εξάμηνο 

Μαθήματα 

Ε(ΙΤ5 

Μέσα Επικοινωνίας και Δημοσιογραφία 

10 

Το θεσμικό πλαίσιο των Νέων Μέσων 

10 

Ποσοτικές Μέθοδοι Έρευνας και Ανάλυσης 

10 

Σύνολο 

30 

Β 1 Εξάμηνο 

Μαθήματα 

Ε(ΙΤ5 

Διαφήμιση, Μέσα Κοινωνικής Δικτύωσης 
και Μάρκετινγκ 

10 

Δημοσιογραφία και Μέσα Κοινωνικής 
Δικτύωσης 

10 

Πολυμεσική Δημοσιογραφία 

10 

Σύνολο 

30 

Γ 1 Εξάμηνο 


ΕΘΤ5 

Συγγραφή διπλωματικής εργασίας 

30 

Σύνολο 

30 


Περιγραφή μαθημάτων: 

• Μέσα Επικοινωνίας και Δημοσιογραφία 
Στο μάθημα συζητούνται οι εξελίξεις σε όλο το φάσμα 
των επικοινωνιών, καθώς και οι επιπτώσεις στο πεδίο 


των μέσων ενημέρωσης. Εξετάζονται οι μεταβολές στο 
πεδίο, όπως η μετατόπιση από την κυριαρχία των έντυ¬ 
πων μέσων στα οπτικοακουστικά και διαδικτυακά μέσα, 
η ανάπτυξη των νέων πολυμεσικών μέσων. Ιδιαίτερη έμ¬ 
φαση δίδεται στις εξελίξεις όσον αφορά τα νέα μέσα 
επικοινωνίας στην Ευρώπη και ειδικότερα στα πεδία της 
ψηφιακής τηλεόρασης, της διείσδυσης του διαδικτύου, 
της ανάπτυξης της ΙΡΤν και της τηλεόρασης μέσω κινη¬ 
τών τηλεφώνων. Αναλύει τις εξελίξεις στο δημοσιογρα¬ 
φικό πεδίο (π.χ., δημοσιογραφία των πολιτών, δημοσι¬ 
ογραφία δεδομένων, συναθροιστές ειδησεογραφικού 
περιεχομένου, κ.ά.) και τις επιπτώσεις τους στο χώρο 
της ενημέρωσης. 

•Το Θεσμικό πλαίσιο των Νέων Μέσων 

Τα νέα μέσα αποτελούν μια από τις πιο ενδιαφέρου¬ 
σες προκλήσεις για το δίκαιο της σύγχρονης εποχής. Η 
ρύθμιση τους βασίζεται αφ' ενός μεν στις ελευθερίες που 
κατοχυρώνουν τη λειτουργία τους, αφ' ετέρου δε στην 
ανάγκη αντιμετώπισης των κινδύνων που αυτή συνεπά¬ 
γεται. Στο πλαίσιο αυτό, όμως, πρέπει να ανταποκρίνε- 
ται κυρίως στις ιδιαιτερότητες των νέων μέσων και της 
δημοσιογραφικής δραστηριότητας που εντάσσονται σε 
αυτά. Η παγκόσμια διάδοση των νέων μέσων μέσω του 
διαδικτύου, η αμφίδρομη επικοινωνία που προσιδιάζει 
σε αυτά, η δυνατότητα δικτύωσης που προσφέρουν, η 
εξάρτηση της πρόσβασης στο πεδίο της δημοσιότητας 
των νέων μέσων από τους παρόχους των σχετικών υπη¬ 
ρεσιών, η έκθεση στη δημοσιότητα των ψηφιακών κοι¬ 
νωνικών δικτύων που συνδυάζεται με την ψευδαίσθηση 
της ιδιωτικότητας, οι ιδιαιτερότητες της διαδικτυακής 
συμπεριφοράς ως στοιχείο της νομικής της αξιολόγη¬ 
σης, η ανωνυμία στο διαδίκτυο, η δικαιϊκή υποδοχή 
των ιστολογιών και των μέσων κοινωνικής δικτύωσης 
εν όψει της διαφοροποίησης των νομικά κρίσιμων χα¬ 
ρακτηριστικών τους από τα παραδοσιακά μέσα, οι νέες 
συγκρούσεις μεταξύ ελευθερίας της πληροφορίας και 
προστασίας της πνευματικής ιδιοκτησίας και ιδίως εν 
όψει των μέσων προστασίας της, όπως η επιβολή περι¬ 
ορισμών πρόσβασης, η σύγκρουση μεταξύ πνευματικής 
ιδιοκτησίας και προστασίας προσωπικών δεδομένων, η 
ρύθμιση προτεραιοτήτων στη διαβίβαση περιεχομένου 
(το πρόβλημα της δικτυακής ουδετερότητας) και η ευθύ¬ 
νη των παροχών υπηρεσιών στο διαδίκτυο, αποτελούν 
ζητήματα που αντανακλούν τις ιδιαιτερότητες των νέων 
μέσων και απασχολούν τη δικαιϊκή τους προσέγγιση. Στο 
πλαίσιο του μαθήματος, αναλύεται το δίκαιο που διέπει 
τα νέα μέσα σε εθνικό, υπερεθνικό (ενωσιακό) και διε¬ 
θνές επίπεδο. Το μάθημα σκοπό έχει να προσφέρει μια 
αναλυτική προσέγγιση της νομικήςπροβληματικήςτων 
νέων μέσων και της δημοσιογραφικής δραστηριότητας 
που αναπτύσσεται σε αυτά όχι μόνον με την ανάλυση 
των ρυθμιστικών πηγών, αλλά και με τη μελέτη περιπτώ¬ 
σεων που έχουν κριθεί με αποφάσεις των ελληνικών και 
ευρωπαϊκών δικαστηρίων, καθώς και άλλων αλλοδαπών 
δικαστηρίων ή και ανεξαρτήτων αρχών. 

• Ποσοτικές ΜέθοδοϊΕρευνας και Ανάλυσης 

Το περιεχόμενο του μαθήματος συνίσταται από δύο 
μέρη, ένα θεωρητικό κι ένα εφαρμοσμένο: 

• Στο θεωρητικό μέρος γίνεται μια συνοπτική επανάλη¬ 
ψη στη μεθοδολογία έρευνας με τις ακόλουθες θεματι- 

κές ενότητες: θεωρητικές επιστημολογικές προσεγγίσεις 
μεθοδολογίας, δομικά συστατικά στοιχεία έρευνας, κύ¬ 
ρια μέσα συλλογής δεδομένων, βασικά στάδια έρευνας, 
περιγραφή ερευνητικών μεθόδων: σχεδιασμός, πλεο¬ 
νεκτήματα και μειονεκτήματα, εφαρμογές στην έρευνα 
Επικοινωνίας και ΜΜΕ. 

• Το εφαρμοσμένο μέρος αποτελεί εισαγωγή στη 
χρήση του στατιστικού πακέτου 5Ρ55 και περιλαμβάνει 
τις ακόλουθες θεματικές ενότητες: περιβάλλον 5Ρ55, 
εισαγωγή στοιχείων, έλεγχος και διόρθωση στοιχείων, 
επεξεργασία δεδομένων, ανάλυση με μεθόδους περι¬ 
γραφικής στατιστικής και στατιστικής συμπερασματο- 
λογίας εκτίμησης παραμέτρων και ελέγχου υποθέσεων 
με πραγματικά δεδομένα. 

• Διαφήμιση, Μάρκετινγκ και Μέσα Κοινωνικής Δικτύωσης 

Απάτη διαφήμιση έως τη δημοσιογραφία και από την 

εφημερίδα έως το εταιρικό δελτίο τύπου και τα μέσα 
κοινωνικής δικτύωσης, η επικοινωνία διαθέτει πολυά¬ 
ριθμες πρακτικές εκφάνσεις. Το μάθημα έχει στόχο να 
χαρτογραφήσει το νέο και ταχύτατα μεταβαλλόμενο 
ψηφιακό περιβάλλον της «ολοκληρωμένης» επικοινω- 
νιακής δράσης (ίηΐθςΐ'Βΐθά ςοητιτιυηίςΒΐίοη), μέσα στο 
οποίο καλούνται να δραστηριοποιηθούν και να λάβουν 
αποφάσεις οι σύγχρονοι επαγγελματίες της επικοινωνί¬ 
ας. Ειδικότερα, το μάθημα αποσκοπεί στην κατανόηση 
της διαχείρισηςτης επικοινωνίας, του όιτιηςίίηςι, δηλαδή 
της επικοινωνιακής μεταμόρφωσης του προϊόντος σε 
μάρκα, του ρόλου, της αξίας και των κύριων εργαλείων 
της διαφήμισης και των δημοσίων σχέσεων, αναδεικνύο- 
ντας τόσο σε θεωρητικό όσο και σε πρακτικό επίπεδο τις 
βασικές τους αρχές και τους κανόνες λειτουργίας τους. 
Ιδιαίτερη έμφαση δίνεται στην προσέγγιση της ολοκλη¬ 
ρωμένης επικοινωνίας. 

• Δημοσιογραφία και Μέσα Κοινωνικής Δικτύωσης 

Στο μάθημα αυτό εξετάζεται η σχέση δημοσιογραφίας 

και μέσων κοινωνικής δικτύωσης, όπως αυτή διαμορ¬ 
φώνεται στο νέο ψηφιακό περιβάλλον. Χαρτογραφείται 
το σύγχρονο μεσιακό οικοσύστημα και αναλύονται οι 
αλλαγές που έχουν επιφέρει τα νέα μέσα και ειδικότερα 
οι πλατφόρμες κοινωνικής δικτύωσης στην παραγωγή 
και κατανάλωση ειδησεογραφικού περιεχομένου. Προ¬ 
σεγγίζονται οι τρόποι χρήσης των μέσων κοινωνικής δι¬ 
κτύωσης και οι συνέπειες της χρήσης αυτής στο χώρο 
της δημοσιογραφίας και της δημοσιότητας. 

• Πολυμεσική Δημοσιογραφία 

Στο μάθημα αναλύονται επιλεγμένα θέματα της επι- 
καιρότητας με γνώμονα τις μεθόδους των κοινωνικών 
επιστημών και τις πρακτικές της ερευνητικής δημοσιο¬ 
γραφίας. Ως βάση για την ανάλυση παρουσιάζονται σχε¬ 
τικές μελέτες και έρευνες και διδάσκεται ο τρόπος που οι 
δημοσιογράφοι μπορούν να αντλήσουν πληροφόρηση 
και κυρίως να εξασκήσουν δυνατότητες συνθετικής ανά¬ 
λυσης των γεγονότων και μεταρρυθμίσεων. Στο δεύτερο 
μέρος του μαθήματος, οι φοιτητές θα αφού γνωρίσουν 
τις νέες μεθόδους και εργαλεία παρουσίασης των θεμά¬ 
των τους θα κληθούν να παρουσιάσουν τα θέματα που 
τους έχουν ανατεθεί όχι μόνον με τη μορφή μιας πα¬ 
ρουσίασης, αλλά και δημοσιογραφικής παραγωγής (π.χ., 
κείμενο, οπτικοποποίηση περιεχομένου, ιστολόγιο, κ.ά.). 


Άρθρο 7 

ΕΞΕΤΑΣΕΙΣ ΚΑΙ ΑΞΙΟΛΟΓΗΣΗ 
ΜΕΤΑΠΤΥΧΙΑΚΩΝ ΦΟΙΤΗΤΩΝ 

7.1. Η εξέταση κάθε μαθήματος πραγματοποιείται στο 
τέλος κάθε εξαμήνου (χειμερινού για τα μαθήματα του 
χειμερινού εξαμήνου και εαρινού για τα μαθήματα του 
εαρινού εξαμήνου). Η επαναληπτική εξεταστική περί¬ 
οδος πραγματοποιείται το Σεπτέμβριο. Σε εξαιρετικές 
περιπτώσεις η Συνέλευση του Τμήματος, με ειδικά αιτι¬ 
ολογημένη απόφαση μπορεί να μεταθέσει το χρόνο των 
εξετάσεων. Οι απαιτούμενες εργασίες κάθε μαθήματος 
πρέπει να έχουν παραδοθεί τουλάχιστον έως το τέλος 
της διδασκαλίας κάθε εξαμήνου. Η εκπρόθεσμη αλλά σε 
κάθε περίπτωση εντός της εξεταστικής περιόδου συμ¬ 
μετοχή στις εξετάσεις επιτρέπεται, εφόσον δοθεί προς 
τούτο άδεια από τον υπεύθυνο διδασκαλίας του υπό εξέ¬ 
ταση μαθήματος και τον Διευθυντή του Π.Μ.Σ., μόνον 
δε εάν συντρέχει αιτιολογημένα λόγος ανωτέρας βίας. 

7.2. Αν ο μεταπτυχιακός φοιτητής αποτύχει στην εξέτα¬ 
ση μαθήματος ή μαθημάτων, ούτως ώστε λόγω της έλλει¬ 
ψης δυνατότητας συμμετοχής σε άλλη εξέταση εντός του 
χρόνου ανώτατης διάρκειας των σπουδών που ορίζεται 
στον παρόντα Κανονισμό θεωρείται ότι δεν έχει ολο¬ 
κληρώσει επιτυχώς το πρόγραμμα, εξετάζεται, ύστερα 
από αίτηση του, από τριμελή επιτροπή μελών Δ.Ε.Π. της 
Σχολής, οι οποίοι έχουν το ίδιο ή συναφές γνωστικό αντι¬ 
κείμενο με το εξεταζόμενο μάθημα και ορίζονται από τη 
Συνέλευση του Τμήματος. Από την επιτροπή εξαιρείται 
ο υπεύθυνος της εξέτασης διδάσκων. 

7.3. Για την εξαγωγή του τελικού βαθμού, υπολογίζο¬ 
νται ο μέσος όρος των μαθημάτων με συντελεστή 60% 
και της διπλωματικής εργασίας με 40%. 

7.4. Στο γ' εξάμηνο προβλέπεται η εκπόνηση και συγ¬ 
γραφή της διπλωματικής εργασίας, σε διαρκή συνερ¬ 
γασία με τον επιβλέποντα καθηγητή και η διπλωματική 
εργασία αποτελεί και την προϋπόθεση για την απόκτηση 
του μεταπτυχιακού διπλώματος. 

7.5. Κατά την έναρξη κάθε ακαδημαϊκού έτους το ΠΜΣ 
έχει τη διακριτική ευχέρεια να ανακοινώνει έως 16 πιθα¬ 
νά θέματα διπλωματικής, σε γενικότερα ή εξειδικευμένα 
πεδία του μεταπτυχιακού προγράμματος, από τα οποία 
οι φοιτητές πρέπει να έχουν επιλέξει έως το τέλος του 
εαρινού εξαμήνου (β' εξαμήνου). Ο υποψήφιος μπορεί, 
ωστόσο, να προτείνει προς έγκριση και θέματα που δεν 
περιλαμβάνονται στον κατάλογο που έχει ανακοινωθεί. 
Οι μεταπτυχιακοί/ές φοιτητές/τριες υποβάλλουν γραπτό 
σχέδιο της εργασίας τους, το όνομα του/της ΕΚ, καθώς 
και τη σύμφωνη γνώμη του/της σχετικά με την αποδοχή 
του προτεινόμενου σχεδίου, τα οποία πρέπει, μέσα στην 
ίδια προθεσμία, να κατατεθούν στη Γραμματεία και να 
τεθούν υπ' όψη της ΣΕ του Π.Μ.Σ. 

7.7. Η Συντονιστική Επιτροπή, ύστερα από αίτηση του 
υποψηφίου στην οποία αναγράφεται ο προτεινόμενος 
τίτλος της διπλωματικής εργασίας, ο προτεινόμενος επι- 
βλέπων (αν δεν έχει ορισθεί ως επιβλέπων/ουσατου μετ. 
φοιτητή ήδη από την έναρξη των μετ. σπουδών του) και 
επισυνάπτεται περίληψη της προτεινόμενης εργασίας, 
ορίζει τον επιβλέποντα αυτής και συγκροτεί την τριμελή 
εξεταστική επιτροπή για την έγκριση της εργασίας, ένα 
από τα μέλη της οποίας είναι και ο επιβλέπων (παρ. 4, 
άρ. 34, ν. 4485/2017). 

Ο Εττιβλέπων της μεταπτυχιακής διπλωματικής εργασί¬ 
ας μπορεί να είναι π.χ. μέλος ΔΕΠ, Ομότιμος καθηγητής 
ή οι διδάσκοντες του ΠΜΣ οι οποίοι επιλέγονται από τη 
Συνέλευση του Τμήματος, ύστερα από σχετική εισήγηση 
της Σ.Ε. (βλ. άρθρο 11 του παρόντος). 

Πέραν του επιβλέποντος, τα υπόλοιπα δύο (2) μέλη 
που συναπαρτίζουν την κάθε τριμελή επιτροπή μπορούν 
να επιλεγούν ανάλογα με την επιστημονική τους εξειδί- 
κευση από τους διδάσκοντες μέλη ΔΕΠ και ομότιμους 
καθηγητές ή διδάσκοντες του ΠΜΣ, καθώς και ερευνητές 
Ερευνητικών Κέντρων. 

7.8. Κάθε μέλος Δ.Ε.Π. μπορεί να αναλάβει την επί¬ 
βλεψη έως πέντε (5) διπλωματικών εργασιών ετησίως, 
εκτός κι αν υπάρχει ανάγκη αύξησης επίβλεψης των δι¬ 
πλωματικών. Με επόμενη απόφαση της η Συνέλευση 
Τμήματος μετά από σχετική εισήγηση της Σ.Ε., μπορεί 
να τροποποιήσει το θέμα της διπλωματικής εργασίας 
ή να αλλάξει τον επιβλέποντα ή και τα λοιπά μέλη της 
τριμελούς επιτροπής, εφόσον συντρέχει σοβαρός λόγος 
και το ζητήσει/ουν ο ίδιος/οι ή ο επιβλέπων. 

Άρθρο 8 

ΕΚΠΟΝΗΣΗ, ΠΑΡΑΔΟΣΗ ΚΑΙ ΑΞΙΟΛΟΓΗΣΗ ΤΗΣ 

ΔΙΠΛΩΜΑΤΙΚΗΣ ΕΡΓΑΣΙΑΣ ΠΜΣ 

8.1. Κάθε φοιτητής/τρια οφείλει να εκπονήσει διπλω¬ 
ματική εργασία. Η διπλωματική εργασία είναι ατομική. 

8.2. Το θέμα της εργασίας πρέπει να είναι εξειδικευ- 
μένο, με πρωτότυπη σύνθεση και να έχει ερευνητικό 
χαρακτήρα. Κατά περίπτωση οι εργασίες μπορεί να συ¬ 
νοδεύονται και από συναφές οπτικοακουστικό υλικό. 

8.3. Για τη σωστή εκπόνηση της διπλωματικής εργασίας 
πρέπει να τηρηθεί με συνέπεια ένα χρονοδιάγραμμα σε 
συνεννόηση με τον/την ΕΚ. 

8.4. Οι διπλωματικές εργασίες πρέπει να παραδίδο- 
νται εντός των οριζόμενων προθεσμιών και πάντως το 
αργότερο έως την 28η Φεβρουάριου κάθε έτους. Διαφο¬ 
ρετικά ζητούν παράταση καταβάλλοντας τα τέλη φοίτη¬ 
σης του τετάρτου εξαμήνου. Οι μεταπτυχιακοί φοιτητές 
οφείλουν να παραδώσουν την εργασία σε τέσσερα (4) 
δεμένα αντίτυπα, καθώς και σε ψηφιακή μορφή (00). 
Η εργασία πρέπει να είναι δακτυλογραφημένη με διάστι¬ 
χο 1.5, σε σελίδες μεγέθους Α4. Στο εξώφυλλο πρέπει να 
αναφέρεται το Τμήμα, το Πανεπιστήμιο, το όνομα του/ 
της μεταπτυχιακού/ης φοιτητή/τριας, ο/η ΕΚ, ο τίτλος της 
μεταπτυχιακής εργασίας και το ακαδημαϊκό έτος 

8.5. Οι διπλωματικές εργασίες εξετάζονται με προφο¬ 
ρική υποστήριξη υπό την προϋπόθεση ότι ο φοιτητής 
έχει ολοκληρώσει επιτυχώςτα διδαχθέντα μαθήματα. 

8.6. Η βαθμολόγηση της διπλωματικής εργασίας κατα¬ 
τίθεται σε ειδικό έντυπο στη Γραμματεία με ευθύνη του 
επιβλέποντος Καθηγητή. 

8.7 Η διπλωματική εργασία υποβάλλεται με τη σύμ¬ 
φωνη γνώμη του/της ΕΚ. 

8.8. Η διπλωματική εργασία κατατίθεται στη Γραμματεία 
του Τμήματος η οποία καιπρωτοκολλείται ώστε στη συ¬ 
νέχεια να διανεμηθεί στα μέλη της τριμελούς επιτροπής. 
Η διπλωματική εργασία μετέπειτα αξιολογείται απάτην 
τριμελή εξεταστική επιτροπή, που αποτελείται από τον 
Επιβλέποντα και άλλα δύο μέλη. 


8.9. Η επιτροπή μπορεί να ζητήσει: (1) ελάσσονες 
διορθώσεις, στις οποίες ο/η υποψήφιος/α ανταποκρί- 
νεται εντός χρονικού διαστήματος 20 ημερών. Εφόσον 
αυτό ζητηθεί, η επιτροπή καταθέτει τον τελικό βαθμό 
στη Γραμματεία χωρίς περαιτέρω εξέταση, (2) μείζονος 
σημασίας διορθώσεις στη διπλωματική εργασία στις 
οποίες ο/η υποψήφιος/α ανταποκρίνεται εντός χρονικού 
διαστήματος 45 ημερών, και (3) να την απορρίψει. Στην 
περίπτωση (2) ορίζεται επανεξέταση της διορθωμένης 
εργασίας την αμέσως επόμενη εξεταστική περίοδο, οπό¬ 
τε εάν ο/η φοιτητής/τρια δεν ανταποκριθεί επιτυχώς, 
διαγράφεται ύστερα από αιτιολογημένη εισήγηση της 
τριμελούς εξεταστικής επιτροπής και απόφαση της Συνέ¬ 
λευση. Στην περίπτωση (3) ο/η φοιτητής/τρια διαγράφε¬ 
ται ύστερα από αιτιολογημένη εισήγηση της τριμελούς 
εξεταστικής επιτροπής και απόφαση της Συνέλευση. 

8.10. Καταθέτοντας τη διπλωματική εργασία (ή οποια¬ 
δήποτε γραπτή εργασία), ο φοιτητής πρέπει να αναφέρει 
τις γραπτές και προφορικές πηγές που χρησιμοποίησε. 
Η λογοκλοπή θεωρείται σοβαρό ακαδημαϊκό παράπτω¬ 
μα. Ως λογοκλοπή νοείται: 

(1) Αντιγραφή της εργασίας (δημοσιευμένης ή μη) 
κάποιου άλλου. 

(2) Χρησιμοποίηση της εργασίας άλλων (δημοσιευμέ¬ 
νης ή μη) χωρίς την δέουσα αναφορά. 

(3) Επανάληψη μέρους εργασίας, η οποία έχει κατατε¬ 
θεί από τον/την υποψήφιο/α στο παρελθόν στο ίδιο ή σε 
άλλο μάθημα και έχει ήδη αξιολογηθεί, χωρίς αυτό να 
προσδιορίζεται και να γνωστοποιείται ρητώς. 

(4) Παράθεση οποιοσδήποτε υλικού τεκμηρίωσης χω¬ 
ρίς σχετική αναφορά στην πηγή. 

Στις παραπάνω περιπτώσεις και έπειτα από αιτιολογη¬ 
μένη εισήγηση της Σ.Ε. του Τμήματος, η Συνέλευση, μπο¬ 
ρεί να αποφασίσει τη διαγραφή του της/υποψηφίου/ας. 

8.11.0 βαθμός της διπλωματικής εργασίας εξάγεται ως 
ο μέσος όρος του βαθμού (0-10) που θέτει κάθε μέλος 
της τριμελούς επιτροπής. Εάν ο βαθμός είναι μικρότερος 
του πέντε (5), δεν απονέμεται το Δ.Μ.Σ. Η λήψη πτυχίου 
γίνεται μετά την επιτυχή παρακολούθηση έξι (6) μαθη¬ 
μάτων και επιτυχή υποστήριξη διπλωματικής εργασίας 
(Σύνολο: 90 Ε0Τ5). 

8.12.0 τελικός βαθμός Δ.Μ.Σ., που μπορεί να περιλαμ¬ 
βάνει και υποδιαιρέσεις της μονάδας, προσδιορίζεται 
ως ο μεσοσταθμικός όρος του 60% της μέσης βαθμολο¬ 
γίας των μαθημάτων όλων των εξαμήνων και του 40% 
του βαθμού της διπλωματικής εργασίας. Οι βαθμοί που 
απονέμονται είναι: Άριστα (8,5-10), Λίαν Καλώς (6,5-8,4) 
και Καλώς (5-6,4). 

Άρθρο 9 

ΚΟΣΤΟΣ ΛΕΙΤΟΥΡΓΙΑΣ ΠΜΣ 

9.1. Το κόστος λειτουργίας του Προγράμματος Μετα¬ 
πτυχιακών Σπουδών καλύπτεται από τα τέλη φοίτησης 
που καταβάλλονται από τους/τις μεταπτυχιακούς/ές 
φοιτητές/τριες. 

9.2. Οι μεταπτυχιακοί/ές φοιτητές/τριες υποχρεούνται 
να καταβάλλουν τέλη φοίτησης για το ΠΜΣ όπως αυτά 
έχουν οριστεί από τη Συνέλευση στην απόφαση ίδρυσης 
του ΠΜΣ.Τα τέλη φοίτησης καταβάλλονται όχι μόνον για 
τα τρία εξάμηνα κανονικής διάρκειας των σπουδών, αλλά 
για όλα τα εξάμηνα φοίτησης έως τη συμπλήρωση της 

ανώτατης προβλεπόμενης διάρκειας των σπουδών, με 
εξαίρεση τον προβλεπόμενο χρόνο αναστολής. 

9.3. Τα τέλη φοίτησης καταβάλλονται μέχρι την 30η 
Σεπτεμβρίου για κάθε χειμερινό εξάμηνο και μέχρι την 
30η Ιανουάριου για κάθε εαρινό εξάμηνο. Τα τέλη φοί¬ 
τησης καταβάλλονται σε τραπεζικό λογαριασμού του 
Ειδικού Λογαριασμού Κονδυλίων Έρευνας του ΕΚΠΑ και 
ο μεταπτυχιακός φοιτητής προσκομίζει την απόδειξη 
στη Γραμματεία του Τμήματος ΕΜΜΕ/ΠΜΣ προκειμέ- 
νου νατού χορηγηθεί εξοφλητική απόδειξη και να ενη¬ 
μερωθεί ο φάκελός του. Σε περίπτωση μη καταβολής 
των τελών φοίτησης, ο μεταπτυχιακός φοιτητής δεν έχει 
δικαίωμα παρακολούθησης του ΠΜΣ. Στην περίπτωση 
αυτή η Γραμματεία ενημερώνει τον Διευθυντή και τη 
ΣΕ του ΠΜΣ. Ο χρόνος μη παρακολούθησης λόγω μη 
καταβολής των τελών φοίτησης συνυπολογίζεται στο 
χρόνο φοίτησης για όλες τις συνέπειες και ιδίως για την 
υπέρβαση του ανώτατου χρόνου φοίτησης, οπότε επέρ¬ 
χονται οι συνέπειεςτου άρθρου 3 παρ. 2βτου παρόντος 
Κανονισμού. Τέλη φοίτησης που έχουν καταβληθεί δεν 
επιστρέφονται. Ιδίως δεν αποτελεί λόγο επιστροφής κα- 
ταβληθέντων τελών φοίτησης η μη παρακολούθηση των 
μαθημάτων, η εγκατάλειψη των σπουδών, η ανάκληση 
της δήλωσης εγγραφής στο ΠΜΣ, καθώς και η αίτηση 
διαγραφής από αυτό που οφείλονται σε υπαιτιότητα του 
φοιτητή/τριας. 

9.4. Το ποσό των τελών φοίτησης για κάθε φοιτητή/ 
τρία καθορίζεται από το χειμερινό εξάμηνο του ακαδη¬ 
μαϊκού έτους 2018-2019 σε 650 ευρώ ανά εξάμηνο. 

9.5. Η αποφοίτηση των πτυχιούχων γίνεται σε ειδι¬ 
κή τελετή που διοργανώνεται από το Τμήμα. Το ΕΜΜΕ 
διοργανώνει δύο τελετές αποφοίτησης το χρόνο (μία 
στο τέλος του χειμερινού και μία στο τέλους του εαρι¬ 
νού εξαμήνου) και λαμβάνουν χώρα σε αίθουσα ή χώρο 
εκδηλώσεων του Τμήματος ή στο πλαίσιο της Συνέλευ¬ 
σης του Τμήματος. 

9.5.1. Ο αποφοιτήσας μεταπτυχιακός φοιτητής μπο¬ 
ρεί να λαμβάνει, και πριν από την επίσημη αναγόρευσή 
του ως διπλωματούχου, πιστοποιητικό για την επιτυχή 
αποπεράτωση του κύκλου σπουδών του ΠΜΣ για διοι¬ 
κητική χρήση, υπό τον όρο ότι έχει εξοφλήσει πλήρως 
τις οικονομικές του υποχρεώσεις. 

9.5.2. Το Μεταπτυχιακό Δίπλωμα τυπώνεται σε περγα¬ 
μηνή έπειτα από αίτηση του φοιτητή, ο οποίος και κατα¬ 
βάλλει στο ταμείο του ΕΚΠΑ (ΕΛΚΕ) το ποσό που αφορά 
τη δαπάνη για την αγορά και τα έξοδα εκτύπωσής της. 

Άρθρο 10 
ΥΠΟΔΟΜΗ ΠΜΣ 

10.1 Οι μεταπτυχιακοί φοιτητές έχουν τα προνόμια και 
τις διευκολύνσεις που ορίζονται εκάστοτε από τις σχε¬ 
τικές διατάξεις (συμμετοχή σε πανεπιστημιακά όργανα, 
φοιτητική ταυτότητα, φοιτητικό εισιτήριο, περίθαλψη, 
σίτιση, υποτροφίες). 

10.2 Οι μεταπτυχιακοί φοιτητές μπορούν να συμμετέ¬ 
χουν σε ερευνητικές και εκπαιδευτικές δραστηριότητες 
του Τμήματος. 

10.3. Για τη λειτουργία του ΠΜΣ θα χρησιμοποιηθεί η 
υπάρχουσα υλικοτεχνική υποδομή του Τμήματος: αίθου¬ 
σες διδασκαλίας, βιβλιοθήκη τουΤμήματος, φωτοτυπικά 
μηχανήματα κ.λπ. Συγκεκριμένα, το Εργαστήριο Δημο¬ 


σιογραφικών Σπουδών και Επικοινωνιακών Εφαρμογών 
θα προσφέρει την απαραίτητη υποδομή του για την 
εύρυθμη λειτουργία του ΠΜΣ. 

10.4. Όσον αφορά την υλικοτεχνική υποδομή του πα¬ 
ρόντος Π.Μ.Σ., το κόστος λειτουργίας του, τους οικείους 
πόρους και τη διαχείριση τους, εφαρμόζονται τα σχε- 
τικώς προβλεπόμενα στην οικεία εγκριτική απόφαση, 
καθώς και τον παρόντα Κανονισμό. 

Άρθρο 11 

ΑΝΑΘΕΣΗ ΔΙΔΑΣΚΑΛΙΑΣ/ΔΙΔΑΣΚΟΝΤΕΣ ΣΤΟ ΠΜΣ 

11.1. Το διδακτικό προσωπικό του ΠΜΣ προέρχεται 
τουλάχιστον κατά 60% από μέλη Δ.Ε.Π. ή Ομότιμους ή 
Αφυπηρετήσαντες Καθηγητές τουΤμήματος ΕΜΜΕ. Επι¬ 
κουρικά μπορούν να επιλεγούν ως βοηθοί διδασκαλίας 
μέλη Ε.Ε.Π., Ε.ΔΙ.Π. και Ε.Τ.Ε.Π. του Τμήματος που είναι 
κάτοχοι διδακτορικού διπλώματος (και μη διδάκτορες 
σε περίπτωση που έχουν επαγγελματική πείρα ή/και 
το ερευνητικό έργο εξαιρετικής και αδιαμφισβήτητης 
ιδιαιτερότητας σε γνωστικό αντικείμενο συναφές του 
ΠΜΣ, για το οποίο δεν είναι δυνατή ή συνήθης η εκπό¬ 
νηση διδακτορικής διατριβής) και υπηρετούν στοΤμήμα 
καθώς και λοιποί κάτοχοι διδακτορικού ή ειδικοί ερευ¬ 
νητές ή υποψήφιοι διδάκτορες του Τμήματος. Όλοι οι 
διδάσκοντες του ΠΜΣ δύναται να αναλάβουν επίβλεψη 
διπλωματικών εργασιών. Όλοι οι ανωτέρω διδάσκοντες 
επιλέγονται από τη Συνέλευση του Τμήματος, ύστερα 
από σχετική εισήγηση της Σ.Ε. 

11.2. Ως διδακτικό προσωπικό του ΠΜΣ μπορούν 
επίσης να ορισθούν μέλη Δ.Ε.Π. άλλων Τμημάτων του 
ΕΚΠΑ ή άλλων Α.Ε.Ι. ή κάτοχοι διδακτορικού διπλώματος, 
ερευνητές αναγνωρισμένων ινστιτούτων ή ερευνητικών 
κέντρων από την Ελλάδα ή το εξωτερικό. Η επιλογή τους 
διενεργείται βάσει των ίδιων αντικειμενικών κατά τα 
ανωτέρω κριτηρίων, ενώ απαιτείται και στην προκειμένη 
περίπτωση η λήψη σχετικής απόφασηςτηςΣυνέλευσης 
τουΤμήματος, ύστερα από εισήγηση της Σ.Ε. 

Άρθρο 12 

ΤΕΛΙΚΕΣ ΔΙΑΤΑΞΕΙΣ 

13.1. Όπου στον παρόντα Κανονισμό αναφέρεται το 
ακαδημαϊκό έτος ή ακαδημαϊκό εξάμηνο ή η λήξη αυτών, 
νοείται η διάρκεια και η λήξη, αντιστοίχως, της εκπαιδευ¬ 
τικής δραστηριότητας εντόςτου εκάστοτε ακαδημαϊκού 
έτους ή ακαδημαϊκού εξαμήνου, όπως καθορίζεται εκά¬ 
στοτε με τις οικείες αποφάσεις της Συγκλήτου και του 
Τμήματος, και πάντως όχι οι περίοδοι διακοπών. 

13.2.0ι λεπτομέρειες εφαρμογής του παρόντος καθο¬ 
ρίζονται με αποφάσεις της Συνέλευσης του Τμήματος. 
Θέματα που δεν ρυθμίζονται από τον παρόντα Κανονι¬ 
σμό ρυθμίζονται με αποφάσειςτηςΣυνέλευσηςΤμήμα- 
τος., σύμφωνα με την κείμενη νομοθεσία. 

13.4. Οι διατάξεις του παρόντος Κανονισμού λειτουρ¬ 
γίας του ΠΜΣ μπορούν να τροποποιούνται, μετά από 
τεκμηριωμένη εισήγηση, με απόφαση της Συνέλευσης 
τουΤμήματος και έγκριση από τη Σύγκλητο και δημοσί¬ 
ευση στην Εφημερίδα της Κυβερνήσεως. 

Η απόφαση αυτή να δημοσιευτεί στην Εφημερίδα της 
Κυβερνήσεως. 

Ο Πρύτανης 

